proxectonos/corpus_dominio_legal_administrativo_tmp huggingface dataset:
ORDE do 8 de xullo de 1998 pola que se fixa o prezo de venda ó público da publicación Plan de Salud de Galicia 1998-2001 Retos para el Siglo XXI.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 12/08/1998

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó público da publicación editada por esta consellería e que se relaciona no anexo.
2. Este prezo entenderase con IVE incluído.
Santiago de Compostela, 8 de xullo de 1998.
José María Hernández Cochón
Conselleiro de Sanidade e Servicios Sociais
ANEXO
Plan de Salud de Galicia 1998-2001 Retos para el Siglo XXI: 4.000 pesetas.
6563
CORRECCIÓN de erros.-Orde do 3 de xullo de 1998 pola que se regula o documento de rexistro para o transporte e comercialización de moluscos bivalvos vivos.
CONSELLERÍA DE PESCA, MARISQUEO E ACUICULTURA — I. DISPOSICIÓNS XERAIS — 13/08/1998

Advertidos erros na devandita orde, publicada no Diario Oficial de Galicia número 145, do día 29 de xullo de 1998, cómpre face-las oportunas correccións:
-Na páxina 8.652, no primeiro parágrafo, onde di: «... as zona de producción de moluscos bivalvos e outros invertebrados marinos...», debe dicir: «... as zonas de producción de moluscos bivalvos e outros invertebrados mariños...».
-Na mesma páxina, artigo 2º, punto 3, onde di: «nas delegacións periféricas da Consellería de Pesca, Marisqueo e Acuicultura...», debe dicir: «Nas delegacións periféricas da Consellería de Pesca, Marisqueo e Acuicultura...».
-Na mesma páxina, artigo 4º, onde di: «... establecementos de transformación e lugares de reinstalación...», debe dicir: «... establecementos de transformación ou lugares de reinstalación...».
-Na mesma páxina, artigo 5º, no segundo parágrafo, onde di: «... e tanto orixinal como a copia deberán ser conservados...», debe dicir: «... e tanto o orixinal como a copia deberán ser conservados...».
-Na páxina 8.653, no anexo, onde di: «Clasificada segundo a Irde do 23-2-1998 como:...», debe dicir: «Clasificada segundo a Orde do 23-2-1998 como:...».
-Na mesma páxina e anexo, onde di: «Data de resolección... de... de 199...», debe dicir: «Data de recolección... de... de 199...».
7327
CORRECCIÓN de erros.-Resolución do 29 de xuño de 1998 pola que se dispón a publicación do modelo de estatutos de confrarías elaborados de conformidade co disposto no Decreto 79/1998, do 12 de febreiro.
CONSELLERÍA DE PESCA, MARISQUEO E ACUICULTURA — I. DISPOSICIÓNS XERAIS — 10/08/1998

Adverridos erros na citada resolución, publicada no Diario Oficial de Galicia, número 137, do día 17 de xullo de 1998, cómpre face-las oportunas correccións:
-Na páxina 8.134, artigo 15º.3, onde di: «... das agrupación de traballadores e empresarios que forman parte da xunta electoral...», debe dicir: «... das agrupacións de traballadores e empresarios que forman parte da xunta xeral...».
-Na páxina 8.137, artigo 27º.2, onde di: «... funcións recollidas no artigo 4º.1 deste estatuto e as alíneas a), g) e l)...», debe dicir: «... funcións recollidas no artigo 4º.1 deste estatuto e as alíneas a), f) e l)...».
-Na páxina 8.137, artigo 27º.3, onde di: «... funcións recollidas no artigo 4º.2, agás as alíneas a), g) e l)...», debe dicir: «... funcións recollidas no artigo 4º.2, agás as alíneas a), f) e l)...».
-Na páxina 8.143, artigo 65º.3, onde di: «As infraccións serán impostas por...», debe dicir: «As sancións serán impostas por...».
7500
RESOLUCIÓN do 24 de xullo de 1998 pola que se nomea como xerente da Universidade de Santiago de Compostela, a Ana Consuelo Fernández Pulpeiro.
UNIVERSIDADE DE SANTIAGO DE COMPOSTELA — II. AUTORIDADES E PERSOAL — 10/08/1998

En virtude das atribucións que lle están conferidas no artigo 82.2º dos estatutos da Universidade de Santiago de Compostela,
Este rectorado resolve nomear como xerente da Universidade de Santiago de Compostela a Ana Consuelo Fernández Pulpeiro, con efectos económicos e administrativos do día 24 de xullo de 1998.
O que lle comunico para o seu coñecemento.
Santiago de Compostela, 24 de xullo de 1998.
Darío Villanueva Prieto
Rector da Universidade de Santiago de Compostela
7092
ORDE do 4 de agosto de 1998 pola que se autoriza a apertura dos establecementos comerciais os festivos locais, cando coincidan tres ou máis días inhábiles para o desenvolvemento da actividade comercial durante o ano 1998.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 10/08/1998

De acordo co disposto no parágrafo 3º do artigo 3 do Decreto 365/1996, do 26 de setembro, polo que se regulan os horarios comerciais no ámbito da Comunidade Autónoma de Galicia, a Consellería de Industria e Comercio poderá autorizar dous días para o desenvolvemento da actividade comercial, ademais dos previstos no parágrafo 2º do devandito artigo 3.
Por medio do Decreto 98/1998, do 20 de marzo, que modifica o artigo 3.2º do Decreto 365/1996, atribuíuselles ós concellos a iniciativa para a declaración como hábiles para os efectos da actividade comercial dos festivos locais. A devandita atribución supuxo un cambio na normativa existente anteriormente que declaraba hábiles para os efectos da actividade comercial tódalas festividades locais.
Como consecuencia do anterior recibíronse determinadas suxestións de varios sectores comerciais relativas a que, ó se-lo ano 1998 un ano de transitoriedade da normativa anterior á nova, fose autorizado pola Consellería de Industria e Comercio, nos concellos nos que coincidan tres ou máis días que sexan inhábiles para os efectos da actividade comercial o desenvolvemento da dita actividade no día correspondente o festivo local.
Como a autorización de apertura nos festivos locais debe respecta-lo réxime de participación dos concellos nesta materia, establecida no citado Decreto 98/1998, a devandita autorización debe estar condicionada a que así o acorde o concello respectivo.
Por todo iso, e de acordo co citado parágrafo 3º do artigo 3 do Decreto 365/1996, do 26 de setembro, polo que se regulan os horarios comerciais no ámbito da Comunidade Autonoma de Galicia,
DISPOÑO:
Artigo único.
1. Nos concellos galegos nos que durante o ano 1998 coincidan tres ou máis días que sexan inhábiles para os efectos da actividade comercial, autorízase o desenvolvemento da devandita actividade, no día correspondente ó festivo local, sempre que así o acorde a respectiva autoridade municipal.
2. O disposto no parágrafo enténdese sen prexuízo das normas xerais en materia de horarios comerciais.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 4 de agosto de 1998.
Antonio Couceiro Méndez
Conselleiro de Industria e Comercio
7463
DECRETO 230/1998, do 30 de xullo, polo que se declara a urxente ocupación, para efectos de expropiación forzosa, polo Concello de Camariñas (A Coruña), dos bens e dereitos necesarios para a realización das obras do proxecto de beirarrúas e redes de saneamento e abastecemento de auga na marxe leste da estrada de Camelle.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 10/08/1998

O Concello de Camariñas (A Coruña), en sesión celebrada o día 8 de novembro de 1996, aprobou o proxecto de beirarrúas e redes de saneamento e abastecemento de auga na marxe leste da estrada de Camelle e na sesión celebrada o día 31 de marzo de 1998 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu á información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque os terreos son indispensables para facer posible o cumprimento dos prazos establecidos na execución do plan provincial e, por outra banda, é urxente elimina-lo risco que supón a existencia na vía de acceso máis transitada da localidade dun oco de máis de dous metros de desnivel na actual beirarrúa incompleta, que pon en serio perigo a seguridade de persoas e vehículos aínda que se extremen as medidas de prevención de accidentes, xa que non se pode corta-la circulación pola estrada afectada.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa
reunión do día trinta de xullo de mil novecentos noventa e oito,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Camariñas (A Coruña), para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de beirarrúas e redes de saneamento e abastecemento de auga na marxe leste da estrada de Camelle.
Santiago de Compostela, trinta de xullo de mil novecentos noventa e oito.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
7455
DECRETO 231/1998, do 30 de xullo, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto de 31 ZAE 98. Sober. E.P. de Sober a Vilachá por Gundivós, ampliación e pavimentación, p.k. 0,3-1,3.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 10/08/1998

A Deputación Provincial de Lugo, en sesión celebrada o día 24 de abril de 1998, aprobou o proxecto de 31 ZAE 98. Sober. E.P. de Sober a Vilachá por Gundivós, ampliación e pavimentación, p.k. 0,3-1,3, e na sesión celebrada o día 27 de abril de 1998 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu á información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque as obras de referencia figuran nun programa de cooperación económica local e os terreos precísanse para inicia-las obras dentro dos prazos sinalados pola normativa ó respecto.
A competencia para a declaración da urxente ocupación corresponde ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día trinta de xullo de mil novecentos noventa e oito,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de 31 ZAE 98. Sober. E.P. de Sober a Vilachá por Gundivós, ampliación e pavimentación, p.k. 0,3-1,3.
Santiago de Compostela, trinta de xullo de mil novecentos noventa e oito.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
7456
DECRETO 232/1998, do 30 de xullo, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto de 184 P.O.L. 97. Pantón. E.P. de Seguín por Pombeiro ós Peares.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 10/08/1998

A Deputación Provincial de Lugo, en sesión celebrada o día 21 de novembro de 1997, aprobou o proxecto de 184 P.O.L. 97. Pantón. E.P. de Seguín por Pombeiro ós Peares e na sesión celebrada o día 27 de abril de 1998 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu á información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque as obras de referencia figuran nun programa de cooperación económica local e os terreos se precisan para inicia-las obras dentro dos prazos sinalados pola normativa ó respecto.
A competencia para a declaración da urxente ocupación correspóndelle ó Consello da Xunta de Gali
cia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día trinta de xullo de mil novecentos noventa e oito,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de 184 P.O.L. 97. Pantón. E.P. de Seguín por Pombeiro ós Peares.
Santiago de Compostela, trinta de xullo de mil novecentos noventa e oito.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
7532
CORECCIÓN de erros.-Orde do 11 de maio de 1998 pola que se modifica a Orde do 8 de setembro de 1995 sobre o procedemento de xestión das axudas comunitarias relativas á mellora das condicións de transformación e comercialización de productos agrarios e silvícolas.
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 11/08/1998

Advertidos erros na citada orde publicada no Diario Oficial de Galicia nº 96, do xoves 21 de maio de 1998, precísase face-las seguintes correccións:
Na páxina 5.592, no artigo 10 apartado 1º, onde di: «Os investimentos incluidos na petición de axuda non poderán estar iniciados con anterioridade ó 1 de xaneiro de 1998, condición que deberá estar suficientemente acreditada»; debe dicir: «Os investimentos incluídos na petición de axuda, cando se presenta esta por primeira vez, non poderán estar iniciados con anterioridade ó 1 de xaneiro de 1998, condición que deberá estar suficientemente acreditada».
Na páxina 5.592 no artigo 10 apartado 3º, onde di: «O pagamento das subvencións efectuarase con cargo ó concepto orzamentario 09.03.713A.770.00 (2.647.000.000 ptas.) así como con cargo ós remanentes incorporados ó ano 1998 e non comprometidos»; debe dicir: «O pagamento das subvencións efectuarase con cargo ós conceptos orzamentarios 09.04.713A.770.00 (2.647.000.000 ptas.) e 09.04.713A.771.00 (161.475.000 ptas.), así como con cargo ós remanentes incorporados ó ano 1998 e non comprometidos».
7577
ORDE do 23 de xullo de 1998 pola que se dispón o cumprimento da sentencia 433/1997 do Tribunal Superior de Xustiza de Galicia, Sala do Contencioso-Administrativo, sección segunda, dictada con data do 8 de maio de 1997, no recurso 02/0004338/1995, interposto por Marpesa, S.A.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 14/08/1998

No recurso contencioso-administrativo 02/0004338/1995, interposto perante o Tribunal Superior de Xustiza, Sala do Contencioso-Administrativo, sección segunda, por Marpesa S.A., contra orde da Consellería de Pesca, Marisqueo e Acuicultura, Xunta de Galicia do 30 de decembro de 1994 (Diario Oficial de Galicia do 18 de xaneiro de 1995) sobre rescate de concesións outorgadas polas OO.MM. do 6-10-1953, 11-12-1953 e 18-9-1964, con destino á instalación de bateas de mexillón no polígono de Baiona (Pontevedra), titularidade de Marpesa, S.A., dictouse, con data do 8 de maio de 1997, sentencia da que a parte dispositiva di así:
Decidimos: que debemos estimar e estimámo-lo recurso contencioso-administrativo interposto por Marpesa, S.A., contra a resolución da Consellería de Pesca, Marisqueo e Acuicultura da Xunta de Galicia, do 30 de decembro de 1994, pola que acorda proceder ó rescate sen indemnización das concesións denominadas Marpesa 13, 14, 15, 16, 17, 18, 24, 25, 26, 27, 28, 29, 30 e 31, situadas no polígono de Baiona; anulámo-la dita resolución por ser contraria a dereito; recoñéceselle o dereito da recorrente ó fondeo das catorce bateas nas respectivas cuadrículas do polígono de Baiona e que sexa indemnizada dos danos e perdas causados conforme as bases establecidas no fundamento de dereito segundo desta sentencia; sen facer imposición das custas.
Na súa virtude, esta consellería, de conformidade co dispuesto nos artigos 17.2º da Lei orgánica do poder xudicial, e 103 e seguintes da Lei da xurisdicción contencioso-administrativa, do 27 de decem
bro de 1956, dispuxo o cumprimento nos seus propios termos da referida sentencia e que se publique a aludida decisión no Diario Oficial de Galicia.
Santiago de Compostela, 23 de xullo de 1998.
Amancio Landín Jaráiz
Conselleiro de Pesca, Marisqueo e Acuicultura
7710
ORDE do 7 de xullo de 1998 pola que se autoriza definitivamente a apertura e funcionamento do centro privado San Miguel 2 de Vigo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 11/08/1998

Examinado o expediente instruído por instancia do titular do centro, no que solicita autorización defi
nitiva para a apertura e funcionamento do centro privado San Miguel 2 de Vigo (Pontevedra).
Tendo en conta que o expediente foi tramitado pola delegación provincial da Consellería de Educación e Ordenación Universitaria, que se remite cos informes correspondentes.
Vistos a Lei 1/1990, do 3 de outubro (BOE do 4), de ordenación xeral do sistema educativo, Real Decreto 1004/1991, do 14 de xuño (BOE do 26), polo que se establecen os requisitos mínimos dos centros que imparten ensinanzas de réxime xeral non universitarias, Decreto 133/1995, do 10 de maio (Diario Oficial de Galicia do 22), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Considerando que concorren no expediente os requisitos esixidos nas disposicións vixentes para poder acceder ó solicitado.
Esta consellería, por proposta da Dirección Xeral de Centros e Inspección Educativa,
DISPÓN:
Primeiro.-Autoriza-la apertura e funcionamento do centro de educación secundaria e, como consecuencia disto, establece-la configuración definitiva dos centros existentes no mesmo edificio ou recinto escolar, segundo se especifica no anexo.
Segundo.-A presente autorización producirá efectos progresivamente, a medida que se implanten as ensinanzas autorizadas conforme o calendario de aplicación da nova ordenación do sistema educativo.
Terceiro.-Antes do inicio das ensinanzas de educación secundaria obrigatoria que se autorizan, a delegación provincial da Consellería de Educación e Ordenación Universitaria, logo do informe da Inspección Educativa, aprobará expresamente a relación de persoal que impartirá docencia no dito centro.
Cuarto.-O centro de educación secundaria que pola presente orde se autoriza, deberá cumpri-la norma básica da edificación NBE-CPI/1996, de condicións de protección contra incendios nos edificios, aprobada por Real decreto 2177/1996, do 4 de outubro (BOE do 29). Todo isto sen prexuízo de que teñan que cumprirse outros requisitos esixidos pola normativa municipal ou autonómica.
Quinto.-Queda o centro obrigado ó cumprimento da lexislación vixente e a solicita-la oportuna revisión cando teña que modificarse calquera dos datos que sinala a presente orde.
Santiago de Compostela, 7 de xullo de 1998.
Celso Currás Fernández
Conselleiro de Educación e Ordenación
Universitaria
ANEXO
Provincia: Pontevedra.
Concello: Vigo.
Localidade: Vigo.
Enderezo: Tomás A. Alonso, 13.
Código do centro: 36011211.
Denominación específica: San Miguel 2.
Titular: Colegio San Miguel, S.L. e outros.
Composición resultante:
a) Centro de educación infantil: 3 unidades.
b) Centro de educación primaria: 6 unidades.
c) Centro de educación secundaria: 4 unidades de educación secundaria obrigatoria.
7309
RESOLUCIÓN do 9 de xullo de 1998, da Secretaría Xeral da Consellería de Xustiza, Interior e Relacións Laborais, pola que se emprazan as partes interesadas no recurso contencioso-administrativo 03/0007155/98, interposto por Pavimentos Compavi, S.L.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 07/08/1998

Recibida providencia da Sala do Contencioso-Administrativo do Tribunal Superior de Xustiza de Galicia, pola que se reclama o expediente relativo ó recurso número 03/0007155/98, interposto por Pavimentos Compavi, S.L. contra Resolución do 7-11-1997 desestimatoria do recurso contra outra da Delegación Provincial da Coruña da Consellería de Xustiza, Interior e Relacións Laborais, sobre acta de infracción número 335/1997, expediente número 359/1997.
Esta secretaría xeral acorda, de conformidade co disposto no artigo 64 da Lei reguladora da xurisdicción contencioso-administrativa, a remisión do citado expediente administrativo á referida sala. O que se notifica para xeral coñecemento de tódalas persoas interesadas no procedemento e se emprazan para que poidan comparecer como parte en autos na sección terceira da referida sala no prazo de nove días.
Santiago de Compostela, 9 de xullo de 1998.
Francisco Javier Rubio Delgado
Secretario xeral da Consellería de Xustiza, Interior e Relacións Laborais
7046
RESOLUCIÓN do 29 de xuño de 1998, da Dirección Xeral de Relacións Laborais, pola que se ordena o rexistro e publicación, no Diario Oficial de Galicia, do anexo co acordo de determinación de categorías profesionais que corresponden ó Colexio Oficial de Arquitectos de Galicia, complementario ó artigo 21 do convenio colectivo da empresa Colexio Oficial de Arquitectos de Galicia.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 07/08/1998

Visto o texto do anexo no que se contén o acordo de determinación de categorías profesionais que corresponden óa traballadores do Colexio Oficial de Arquitectos de Galicia, de acordo coas funcións que tiñan asignadas ou se lles asignen no futuro, acadado pola comisión mixta formada pola empresa e o Comité Intercentros do 12 de xuño de 1998, e complementaria do artigo 21 do convenio colectivo de ámbito autonómico da empresa Colexio Oficial de Arquitectos de Galicia (nº rexistro 82.00012, publicado
no Diario Oficial de Galicia nº 178, do 16 de setembro de 1997); e de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 1040/1981, do 22 de maio, sobre rexistro e depósito de convenios colectivos de traballo, a Dirección Xeral de Relacións Laborais,
ACORDA:
Primeiro.-Ordena-la inscrición do dito anexo no rexistro xeral de convenios desta dirección xeral.
Segundo.-Remiti-lo texto orixinal ó correspondente servicio deste centro directivo.
Terceiro.-Dispoñe-la súa publicación no Diario Oficial de Galicia.
Santiago de Compostela, 29 de xuño de 1998.
María José Cimadevila Cea
Directora xeral de Relacións Laborais
7042
RESOLUCIÓN do 9 de xullo de 1998, da Secretaría Xeral da Consellería de Xustiza, Interior e Relacións Laborais, pola que se emprazan as partes interesadas no recurso contencioso-administrativo 03/0007530/98, interposto por Ramiro Cortón Fernández.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 07/08/1998

Recibida providencia da Sala do Contencioso-Administrativo do Tribunal Superior de Xustiza de Galicia, pola que se reclama o expediente relativo ó recurso nº 03/0007530/98, interposto por Ramiro Cortón Fernández, e en beneficio da comunidade hereditaria de Constantino Gandoy Fernández, contra o Decreto 481/1997, do 12 de decembro, sobre urxente ocupación, pola Deputación Provincial de Lugo, de bens e dereitos para o proxecto de terreos afectados pola parcela número 8 do campus universitario para a Facultade de Humanidades e Escola de Enfermería; esta consellería resolveu ordena-la remisión do expediente administrativo correspondente ó referido tribunal.
Esta secretaría xeral acorda, de conformidade co disposto no artigo 64 da Lei reguladora da xurisdicción contencioso-administrativa, a remisión do citado expediente administrativo á referida sala. O que se notifica para xeral coñecemento de tódalas persoas interesadas no procedemento e se lles emprazan para que poidan comparecer como parte en autos na sección terceira da referida sala no prazo de nove días.
Santiago de Compostela, 9 de xullo de 1998.
Francisco Javier Rubio Delgado
Secretario xeral da Consellería de Xustiza, Interior e Relacións Laborais
7042
CORRECCIÓN de erros.-Orde do 24 de xuño de 1998 pola que se convocan axudas económicas para o acollemento familiar de persoas maiores e minusválidas.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 07/08/1998

Advetidos erros na devandita orde publicada no DOG nº 135, do 15 de xullo, cómpre face-las oportunas correccións:
Na páxina 7.987, columna segunda, liñas seguda e sexta do artigo 4º, onde di: «3 meses», debe dicir: «2 meses».
7044
ORDE do 24 de xuño de 1998 pola que se declara de interese galego a fundación benéfica de Nuestra Señora de Fátima, e se ordena a súa inscrición no Rexistro de Fundacións de Interese Galego.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 07/08/1998

Con data do 3 de xuño de 1998 foi publicada no Diario Oficial de Galicia a orde da Consellería da Presidencia e Administración Pública, do 29 de abril de 1998, pola que se clasifica de interese benéfico social a fundación benéfica Nuestra Señora de Fátima, e foi adscrita á Consellería de Sanidade e Servicios Sociais, que exercerá plenamente o protectorado sobre ela.
Esta fundación, de acordo co establecido no artigo 8 dos seus estatutos ten carácter benéfico e de asistencia social, orientado á satisfacción de necesidades inmediatas e básicas de toda orde dos seus beneficiarios, e estará exenta de toda finalidade lucrativa, encontrándose obrigada a dar publicidade suficiente ó seu obxecto e actividades, así como ós proxectos que, en cumprimento deles, elabore e propoña, para que sexan coñecidos polos seus eventuais beneficiarios, utilizando para este fin calquera medio de comunicación social.
Por todo isto, en virtude das competencias que me confire o artigo 34 da Lei 1/1983, do 22 de febreiro, reguladora da Xunta de Galicia e do seu presidente, e segundo o establecido no artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, e o artigo 32.3º a) do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego,
DISPOÑO:
Primeiro.-Declarar de interese galego a fundación bénefica Nuestra Señora de Fátima, ó cumpri-los seus estatutos as prescricións que, para tal efecto, sinala a lexislación vixente en materia de fundacións de interese galego.
Segundo.-Ordena-la inscrición da fundación bénefica Nuestra Señora de Fátima no Rexistro de Fundacións de Interese Galego, sección da Consellería de Sanidade e Servicios Sociais, para os efectos constitutivos que sinala o artigo 8 da Lei 7/1983, do 22 de xuño, de réxime das fundacións de interese
galego modificada pola Lei 11/1991, do 8 de novembro.
Terceiro.-A dita fundación queda sometida ó disposto no resto da normativa de xeral aplicación, en especial, á obriga de darlles publicidade suficiente ás súas actividades e á ausencia de ánimo de lucro na prestación dos seus servicios, quedando obrigada a renderlle contas anualmente ó protectorado e a xustificar, a través dunha memoria anual, o cumprimento das cargas fundacionais, así como a presentarlle o proxecto de orzamento ó protectorado con anterioridade ó inicio do exercicio económico para o que se formula, e debendo solicita-las preceptivas autorizacións do protectorado cando sexan necesarias.
Santiago de Compostela, 24 de xuño de 1998.
José María Hernández Cochón
Conselleiro de Sanidade e Servicios Sociais
7221
RESOLUCIÓN do 17 de xullo de 1998, da Dirección Xeral de Centros e Inspección Educativa, pola que se prorroga a implantación de ensinanzas correspondentes a ciclos formativos da formación profesional específica.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/08/1998

A Orde do 22 de marzo de 1996 (DOG do 3 de abril) dicta as normas referentes á renovación de oferta de ensinanzas experimentais para o curso 1996-1997.
Considerando que se están a dá-las mesmas circunstancias que deron lugar á autorización provisional do referido curso, procede prosegui-la implantación anticipada das ensinanzas establecidas na Lei 1/1990, do 3 de outubro, de ordenación xeral do sistema educativo.
Esta dirección xeral, tendo en conta o informe favorable da Dirección Xeral de Ordenación Educativa e de Formación Profesional,
RESOLVE:
Prorroga-la implantación dos ciclos formativos de grao superior, para o curso 1998-1999, nos centros que se relacionan no anexo.
Contra esta resolución poderá interpoñerse recurso ordinario perante o conselleiro de Educación e Ordenación Universitaria, no prazo dun mes desde o día seguinte ó da súa publicación no Diario Oficial de Galicia.
Santiago de Compostela, 17 de xullo de 1998.
Severino Somoza Gómez
Director xeral de Centros e Inspección Educativa
ANEXO
Concello: A Coruña.
Denominación: centro privado La Paz.
-Ciclo formativo de grao superior: Animación de actividades físicas e deportivas, da familia profesional de actividades físicas e deportivas.
Concello: Vigo.
Denominación: centro privado Seresco.
-Ciclo formativo de grao superior: Desenvolvemento de aplicacións informáticas, da familia profesional de informática.
-Ciclo formativo de grao superior: Administración de sistemas informáticos, da familia profesional de informática.
7396
ORDE do 7 de agosto do 1998, mediante a que se modifica a do 27 de abril de 1998, publicada no DOG do 30 de abril, reguladora das axudas e subvencións para o fomento do emprego, no ámbito da colaboración con órganos e organismos das administracións públicas, distintas da local, universidades e entidades sen ánimo de lucro, a través dos programas de cooperación.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 14/08/1998

Artigo único.
Modifícase o número 1 do artigo 9º da Orde do 27 de abril do 1998, reguladora das axudas e subvencións para o fomento do emprego, no ámbito da colaboración con órganos e organismos das administracións públicas, distintas da local, universidades e entidades sen ánimo de lucro, a través dos programas de cooperación, quedando redactado como segue:
«A obra ou servicio iniciarase no prazo de quince días, contados a partir da data prevista na resolución e finalizará dentro do exercicio orzamentario no que se produce a colaboración. Non obstante, cando concorran causas debidamente xustificadas, o director xeral de Fomento de Emprego poderá autoriza-lo inicio ou a finalización con posterioridade ós anteditos prazos sen que, respectivamente, poidan exceder do 31 de decembro do 1998 e dos tres primeiros meses do exercicio orzamentario seguinte.»
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 7 de agosto do 1998.
Manuela López Besteiro
Conselleira de Familia e Promoción do Emprego, Muller e Xuventude
7367
ORDE do 2 de xullo de 1998 pola que se constitúen os colexios rurais agrupados Pedra da Arca no concello de Malpica de Bergantiños e Nosa Señora do Faro no concello de Ponteceso (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/08/1998

Examinados os expedientes sobre a constitución dos colexios rurais agrupados Pedra da Arca (Malpica de Bergantiños) e Nosa Señora do Faro (Ponteceso), tramitados pola Delegación Provincial da Coruña.
Visto o Decreto 374/1996, do 17 de outubro (DOG do 21), polo que se aproba o Regulamento das escolas de infantil e dos colexios de primaria e a Orde do 22 de xullo de 1997 (DOG do 2 de setembro), que desenvolve o dito decreto.
Esta consellería, en virtude do establecido no artigo 6.3º do referido Decreto 374/1996 e por proposta
da Dirección Xeral de Centros e Inspección Educativa
DISPÓN:
Primeiro.-Constituí-los colexios rurais agrupados Pedra da Arca (Malpica de Bergantiños) e Nosa Señora do Faro (Ponteceso).
Segundo.-Integrar no colexio rural agrupado Pedra da Arca (Malpica de Bergantiños) os colexios e escolas que se suprimen como tales de: O Campelo (código 15602685), Cortes (15008167), Mens (15008261), Vilanova (15022553), Leduzo (15021652) e Raxeira (15008192).
Terceiro.-Integrar no colexio rural agrupado Nosa Señora do Faro de Ponteceso os colexios e escolas que se suprimen como tales de: Brantuas de Arriba (15019463), Campara (15013229), Tallo (15013278), Trabe (15013308) e Froxán (15013242).
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 2 de xullo de 1998.
Celso Currás Fernández
Conselleiro de Educación e Ordenación Universitaria
ANEXO
Provincia: A Coruña.
Concello: Malpica de Bergantiños.
Localidade: Buño.
Centro: Colexio rural agrupado Pedra da Arca.
Código do centro: 150MAL01.
Zona Educativa : Malpica de Bergantiños (150356).
Unidades.
Educación Infantil: 3.
Educación Primaria: 4.
Total: 7.
LocalidadePostos de traballo
EI   EP
Campelo, O -     1
Cortes -     1
Mens 1     1
Vilanova -     1
Leduzo 1     -
Raxeira 1     -
Educación física1
Total postos de traballo: 8.
Provincia: A Coruña.
Concello: Ponteceso.
Localidade: Trabe.
Centro: Colexio rural agrupado Nosa Señora do Faro.
Código do centro: 150PON01.
Zona Educativa: Ponteceso (150563).
Unidades.
Educación Infantil: 4.
Educación Primaria: 1.
Total: 5.
LocalidadePostos de traballo
EI   EP
Brantuas de Arriba 1     -
Campara 1     -
Froxán 1     -
Tallo -     1
Trabe 1     -
Educación física1
Total postos de traballo: 6.
7153
CORRECCIÓN de erros.-Orde do 27 de maio de 1998 pola que se convocan axudas económicas para as corporacións locais que sexan titulares de escolas-fogar e se regula o seu outorgamento no presente exercicio económico.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/08/1998

Advertido erro na citada orde publicada no Diario Oficial de Galicia nº 122, do 26 de xuño de 1998, cómpre face-la seguinte corrección na páxina 7.234.
Onde di: «C) Número de alumnos residentes internos na escla-fogar, separados por niveis e sinalando o número e núcleos de poboación de procedencia, así como a situación con respecto ós centros educativos máis próximos. Estes datos referiranse ó curso escolar 1996-1997.».
Debe dicir: «C) Número de alumnos residentes internos na escola-fogar, separados por niveis e sinalando o número e núcleos de poboación de procedencia, así como a situación con respecto ós centros educativos máis próximos. Estes datos referiranse ó curso escolar 1997-1998.».
7093
ORDE do 29 de xullo de 1998 pola que se modifica a do 18 de abril de 1996 pola que se establecen axudas para o financiamento das empresas galegas.
CONSELLERÍA DE ECONOMÍA E FACENDA — III. OUTRAS DISPOSICIÓNS — 07/08/1998

De acordo co establecido no artigo único, punto un, do Decreto 95/1998, do 20 de marzo, que modifica o Decreto 309/1995, do 23 de novembro, sobre
incentivos para o desenvolvemento económico e fomento da actividade empresarial na Comunidade Autónoma de Galicia, e visto o acordo da comisión delegada da Xunta de Galicia para asuntos económicos, con data do 24 de xullo de 1998, sobre autorización para que os titulares de establecementos comerciais retallistas que realicen proxectos de investimento nos municipios de Ferrol e Narón, e que se financien a través de préstamos concertados con entidades financeiras ó abeiro do convenio para a potenciación do comercio retallista na Comunidade Autónoma de Galicia para o ano 1998, poidan ser beneficiados cunha axuda financeira que cubra totalmente o tipo de xuro da operación de préstamo, faise necesario modifica-la orde da Consellería de Economía e Facenda, do 18 de abril de 1996, pola que se establecen axudas para o financiamento das empresas galegas, modificada pola Orde do 26 de marzo de 1998, co obxecto de lle dar cumprimento ó establecido no mencionado acordo.
Por todo iso, en virtude das facultades que teño conferidas,
DISPOÑO:
Artigo único.-Modificación normativa.
Modifícase o texto do artigo 12.4º da orde da Consellería de Economía e Facenda, do 18 de abril de 1996, pola que se establecen axudas para o financiamento das empresas galegas, que pasa a te-la seguinte redacción:
«4. Tipo de xuro mínimo para o beneficiario.
O tipo de xuro mínimo para o beneficiario, é dicir, o nominal menos os puntos de subsidiación, será o 2% para aqueles proxectos dentro do programa de investimentos que sexan preferentes por localización ou actividade e que creen emprego neto; no resto de proxectos de investimentos e programas será o 3%. Nos convenios que se subscriban coas entidades de crédito poderanse establecer límites superiores.
Excepcionalmente, os titulares de establecementos comerciais retallistas que realicen proxectos de investimento nos municipios de Ferrol e Narón e que se financien a través de préstamos concertados con entidades financeiras ó abeiro do convenio para a potenciación do comercio retallista na Comunidade Autónoma de Galicia para o ano 1998, poderán ser beneficiados cunha axuda financeira que cubra totalmente o tipo de xuro da operación de préstamo».
Disposición transitoria
A previsión respecto ós proxectos de investimento nos municipios de Ferrol e Narón será de aplicación, unha vez subscrita a modificación do convenio que a instrumente, a tódalas solicitudes presentadas ó abeiro del.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 29 de xullo de 1998.
José Antonio Orza Fernández
Conselleiro de Economía e Facenda
7091
RESOLUCIÓN do 16 de xullo de 1998 pola que se dispón o cesamento como xerente da Universidade de Santiago de Compostela de Aureliano García González-Llanos.
UNIVERSIDADE DE SANTIAGO DE COMPOSTELA — II. AUTORIDADES E PERSOAL — 05/08/1998

En virtude das atribucións que lle están conferidas no artigo 82.2º dos estatutos da Universidade de Santiago de Compostela.
Este rectorado, dispón o cesamento como xerente da Universidade de Santiago de Compostela, a pedimento propio, de Aureliano García González-Llanos, con efectos económicos e administrativos do día 1 de xullo de 1998, agradecéndolle os servicios prestados.
O que lle comunico para o seu coñecemento.
Santiago de Compostela, 16 de xullo de 1998.
Darío Villanueva Prieto
Rector da Universidade de Santiago de Compostela
6954
CORRECCIÓN de erros.-Orde do 14 de marzo de 1997, pola que se aproba a reordenación dos polígonos de bateas A, B, C, D, E, F, G, H e I do distrito marítimo de Vilagarcía na provincia de Pontevedra.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 03/06/1998

Advertido erro na citada orde publicada no Diario Oficial de Galicia número 65 do 7 de abril de 1997, é necesario efectua-la seguinte corrección:
Na páxina 3.175, no anexo, no polígono B, onde di: «consta de 384 puntos de fondeo ou cuadrículas», debe dicir: «consta de 348 puntos de fondeo ou cuadrículas».
4384
RESOLUCIÓN do 27 de maio de 1998, da Dirección Xeral da Función Pública, pola que se lle dá publicidade ó acordo da comisión de traballo creada para a aplicación do fondo de acción social do exercicio de 1997 e as listas definitivas das axudas do dito fondo.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 03/06/1998

Concluídos os traballos de reparto e aplicación do fondo de acción social para 1997, e publicados por Resolución do 30 de xuño de 1997, da Dirección Xeral de Relacións Laborais (DOG nº 136, do 18 de xullo) e en uso das competencias atribuídas a esta dirección xeral no punto 6.2 dos criterios xerais que rexen para o fondo de acción social de 1997,
procede dárlle-la debida publicidade ás listas definitivas das axudas do fondo e ó acordo final de concesión e distribución do citado fondo, unha vez que transcorreu o prazo de alegacións previsto no punto 2º da Resolución do 25 de marzo de 1998 (DOG nº 67, do 8 de abril).
Polo tanto, dándolle cumprimento ó acordo da Mesa Xeral de Negociación e ó disposto na Resolución do 30 de xuño de 1997, esta dirección xeral,
DISPÓN:
Primeiro.-Que se publique no Diario Oficial de Galicia, como anexo á presente resolución, a distribución final da concesión das axudas do fondo de acción social para o exercicio de 1997.
Segundo.-Contra a presente resolución poderán os interesados interpoñer recurso ordinario perante o conselleiro da Presidencia e Administración Pública no prazo dun mes contado desde a data da publicación da presente resolución de acordo co previsto no artigo 114 da Lei 30/1992, do 26 de novembro, de réxime xurídico das administracións públicas e do procedemento administrativo común (BOE nº 285, do 27 de novembro).
Santiago de Compostela, 27 de maio de 1998.
Joaquín López-Rúa Soler
Director xeral da Función Pública
ANEXO
Tipo axuda
Entradas
Aprobadas
Denegadas
Importe
Xubilación
525
179
346
40.273.800
Diminuídos
381
355
26
75.453.600
Fillos menores
7072
6505
567
166.867.560
Est. Traballador
1706
878
828
14.048.000
Est. Fillos
21611
18785
2826
171.357.640
Vivenda
993
706
287
131.999.400
Total
32288
27408
4880
600.000.000
4694
ORDE do 11 de maio de 1998 pola que se autoriza o cambio de denominación do colexio de educación infantil e primaria Almirante Carrero Blanco de Arteixo (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 03/06/1998

Tendo en conta o artigo 8 do Decreto 374/1996, do 17 de outubro, polo que se aproba o Regulamento orgánico das escolas de educación infantil, colexios de educación primaria e colexios de educación infan
til e primaria (DOG do 21 de outubro de 1996), así como os correspondentes informes, por proposta da Dirección Xeral de Centros e Inspección Educativa, esta consellería,
DISPÓN:
Autoriza-lo cambio de denominación do centro que no anexo se relaciona.
Santiago de Compostela, 11 de maio de 1998.
Celso Currás Fernández
Conselleiro de Educación e Ordenación
Universitaria
ANEXO
Provincia: A Coruña.
Concello: Arteixo.
Localidade: Arteixo.
Código do centro: 15000363.
Denominación: colexio de educación infantil e primaria Almirante Carrero Blanco.
Nova denominación: colexio de educación infantil e primaria Ponte dos Brozos.
4781
RESOLUCIÓN do 14 de maio de 1998, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo 01/0000385/1998 interposto por Alicia Martínez del Burgo, que actúa á súa vez en calidade de presidenta da asociación en defensa dos dereitos do neno, Plataforma de Madres en Acción.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 03/06/1998

O 24 de abril de 1998, a Consellería de Educación e Ordenación Universitaria recibe da sección primeira da Sala do Contencioso-Administrativo, do Tribunal Superior de Xustiza de Galicia, a providencia pola que se admite o recurso contencioso-administrativo nº 01/0000385/1998, interposto por Alicia Martínez del Burgo, que actúa á súa vez en calidade de presidenta da asociación en defensa dos dereitos do neno, Plataforma de Madres en Acción, contra acordo da Consellería de Educación e Ordenación Universitaria de 15-12-1997, sobre non homologación do curso de educación visual.
En consecuencia, esta secretaría xeral acordou nesta data e de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, a remisión do correspondente expediente administrativo á refe
rida sala, o que se notifica para xeral coñecemento a tódalas persoas interesadas no procedemento, e son emprazadas para que poidan comparecer en autos na sección primeira da Sala do Contencioso-Administrativo do Tribunal Superior de Xustiza de Galicia no prazo de nove días.
Santiago de Compostela, 14 de maio de 1998.
Máximo García Serrano
Secretario xeral da Consellería de Educación
e Ordenación Universitaria
5033
DECRETO 219/1998, do 2 de xullo, polo que se aproba o nomenclátor correspondente ás entidades de poboación da provincia de Pontevedra.
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 28/07/1998

A Lei 3/1983, do 15 de xuño, de normalización lingüística, dispón no seu artigo 10 que os topónimos de Galicia terán como única forma oficial a galega. O mesmo artigo establece no seu número 2 que lle corresponde á Xunta de Galicia a determinación dos nomes oficiais dos municipios, dos territorios, dos núcleos de poboación, das vías de comunicación interurbana e dos topónimos de Galicia.
Tendo en conta o Decreto 132/1984, do 6 de setembro, polo que se establece o procedemento para a fixación ou recuperación da toponimia, contando co preceptivo dictame da Comisión de Toponimia, emitido na súa reunión do día vintenove de xuño de mil novecentos noventa e oito, aínda que os topónimos correspondentes ás entidades de poboación que figuran como anexo a este decreto xa foron aprobados e publicados no Diario Oficial de Galicia, as correccións propostas pola comisión fan necesario aproba-lo nomenclátor correspondente á provincia de Pontevedra como corpo único que recolla a forma oficial das ditas entidades.
Polo exposto, por proposta do conselleiro da Presidencia e Administración Pública e logo de deliberación do Consello da Xunta de Galicia na súa
reunión do día dous de xullo de mil novecentos noventa e oito,
DISPOÑO:
Artigo único.-Queda aprobado o nomenclátor correspondente ás entidades de poboación da provincia de Pontevedra que figura como anexo a este decreto.
Disposición adicional
Do establecido neste decreto e do seu anexo daráselles conta ás autoridades estatais correspondentes para os efectos que cumpran no exercicio das súas funcións.
Disposición derrogatoria
Quedan derrogadas tódalas normas de igual ou inferior categoría que se opoñan ó establecido neste decreto.
Disposición derradeira
Este decreto entrará en vigor o día seguinte ó da súa publicación no Diario Oficial de Galicia.
Santiago de Compostela, dous de xullo de mil novecentos noventa e oito.
Manuel Fraga Iribarne
Presidente
Dositeo Rodríguez Rodríguez
Conselleiro da Presidencia e Administración Pública
6810